**Fericitul Conrad Confalonieri de Placenta**

Conradus Confalonieri de Placentia

**Elaborat: Jan Chlumský**

**Comemorarea**: 19 februarie

**Poziția**: pustnic TOR

**Deces:** 1351

**BIOGRAFIA**

S-a născut aproximativ în anul 1280, la Piacenza. S-a căsătorit și după o nefericită vânătoare, în timpul căreia a dat foc unei păduri, s-a despărțit de soția sa. Ea a plecat la mănăstire și el ca și terțiar al franciscanilor a plecat ca pustnic la Val di Noto, în Sicilia.

**REFLECȚII PENTRU MEDITAȚIE**

**DE LA ZĂDĂRNICIE LA CINSTE**

De la părinți a moștenit o mare avere, s-a căsătorit cu o față credincioasă Eufrosina și a devenit cetățean foarte respectat. Și-a trăit din plin averile pământești în petreceri zgomotoase. A fost un vânător înrăit și o dată când stătea la pândă a făcut un act necugetat. După lungi clipe de așteptare a aprins bălăriile, ca să sperie vânatul. Vântul și-a schimbat direcția și datorită ierbii uscate s-a aprins întreaga pădure. Când cu groază a constatat, ce a făcut a fugit neobservat acasă. În timp ce lumea se aduna la pădurea în flăcări au prins un om sărac care ducea o legătură de uscături. Acesta a devenit principalul suspect pentru piromanie. Mai târziu, la o audiere dureroasă pe scaunul de tortură, a recunoscut pe nedrept că el este autorul și trebuia să fie executat.

Pe respectabilul Conrad îl chinuiau reproșurile conștiinței, pentru că datorită lașității nu a recunoscut imediat, dar și faptul, cum va arăta în fața celorlalți când se va afla că a lăsat un sărman să sufere din cauza lui. Calitățile sale bune în final au învins și s-a dus să-l elibereze pe sărman prin recunoașterea sa cinstită. Pentru că a fost bogat a putut să achite toată paguba cu jumătate din averea sa și din cealaltă jumătate ar fi putut să trăiască liniștit. A intrat în intimul său și s-a gândit la nestatornicia și la zădărnicia tuturor lucrurilor pământești. Incendiul provocat în pădure ca și cum i-ar fi consumat pasiunile sale lumești. A început să privească lumea cu altă privire cu ajutorul Duhului Sfânt. S-a hotărât să se dezlege de tot trecutul său și la evlavioasa Eufrosina a găsit acceptul pentru consfințirea ambilor lui Dumnezeu.

Eufrosina a intrat la mânăstirea claristelor și Conrad a plecat la Roma și a intrat la terțiarii sf. Francisc. Următorul său drum a dus în Sicilia, ca să-și trăiască viața acolo despărțit de toate onorurile și de patrie și să ducă o viață de căință. Întoarcerea sa a fost desăvârșită, dar nu și ușoară. Ca și conducător spiritual l-a ales pe bătrânul din Noto apoi s-a așezat mai aproape de oraș pe un delușor împădurit, unde și-a construit cele necesare pentru pustnic. A trebuit să învingă multe amăgiri, multe ispite și mai multe războaie spirituale, până când s-a obișnuit cu singurătatea. Mâncarea sărăcăcioasă, pe care i-o oferea pădurea, patul dur care a fost de fapt pământul gol, a fost altceva, decât la ce a fost obișnuit. Cu rugăciunea și cu un efort susținut a reușit pe drumul început, timp de ani. În împrejurimi s-a bucurat de încredere și credincioșii veneau să-l roage pentru rugăciuni și ajutor. De la Dumnezeu a primit darul vindecării miraculoase și previziunea viitorului. Într-un respect îl avea și episcopul din apropiata Siracuza, care îl numea prieten.

La ultima vizită în oraș, cu scopul de accesa sacramentele a cerut confesorului, ca să-l viziteze a treia zi. Acesta l-a găsit muribund și în genunchi. Rămășițele lui pământești sunt și astăzi păstrate într-un sicriu din argint în biserica sf. Nicolae în Noto, unde a fost înmormântat.

**HOTĂRÂRE, RUGĂCIUNEA**

Fericitul Conrad Confalonieri ne-a condus la meditarea despre zădărnicie. Convertirea lui i-a adus un beneficiu imens pentru veșnicie. Convertirea însă presupune un efort susținut, de aceea suntem mereu îndemnați spre el. Ca hotărâre poate fi rugăciune pentru el și postul – poate chiar de la o vorbire multă și inutilă, pentru a putea să ne gândim mai bine la el.

Dumnezeule, Tu l-ai condus pe fericitul Conrad la viața de pustnic, pentru ca acolo să Te slujească prin post și rugăciune; la intervenția lui ajută-ne pe noi, ca să reușim să ne stăpânim pe noi înșine prin post și rugăciune și să rezistăm în slujirea Ta și mai presus de toate să Te iubim. Prin Fiul Tău Isus Cristos, Domnul nostru, căci el împreună cu Tine, în unire cu Duhul Sfânt viețuiește și domnește în toți vecii vecilor. Amin.

*(pe baza rugăciunii de încheiere din breviar[[1]](#footnote-1))*

***Cu acordul autorului paginilor*** [***www.catholica.cz***](http://www.catholica.cz) ***a tradus și pregătit pentru tipar, Iosif Fickl***

***Corectura: Maria Fickl***

1. Breviar (în limba latină breviarium) este cartea liturgică folosită în biserica occidentală, care cuprinde toate textele necesare pentru o rugăciune individuală, zilnică a Bisericii. Este editată în mai multe volume. Cartea cuprinde psalmi, secvențe din cărțile biblice, texte selecționate ale sfinților, imnuri și rugăciuni creștine. [↑](#footnote-ref-1)